Najvýznamnejšími používateľmi krátkodobej štatistiky je Európska centrálna banka a národné centrálne banky, no údaje majú veľký význam aj pre Európsku komisiu, verejné správy jednotlivých členských štátov, výskumné ústavy, ale aj podniky a podnikateľské organizácie. Krátkodobá štatistika okrem toho poskytuje dôležité vstupy pre iné štatistické oblasti, ako sú napríklad národné účty.

Krátkodobá štatistika zahŕňa veľký počet hlavných európskych ekonomických ukazovateľov, ktoré boli vyvinuté s cieľom sledovať ekonomický vývoj (hospodársky cyklus) Európskej únie a jej členských štátov, a najmä riadiť menovú politiku v eurozóne. Sú to tieto ukazovatele: priemyselná výroba, produkčné ceny v priemysle na domácom trhu, dovozné ceny v priemysle, produkcia v stavebníctve a objem maloobchodu, tržby v službách (okrem maloobchodu), stavebné povolenia a indexy produkčných cien za služby.

Štvrtý oddiel obsahuje určité informácie o nákladoch a zaťažení spojených so zberom a spracovaním údajov pre krátkodobú štatistiku.

Produkčné ceny v priemysle, na domácom trhu a z predaja do zahraničia (v eurozóne a mimo eurozóny)

Tržby v priemysle, na domácom trhu a z predaja do zahraničia (v eurozóne a mimo eurozóny)

Eurostat v záujme zlepšenia kvality ukazovateľov týkajúcich sa produkcie v stavebníctve a stavebných povolení zriadil elektronickú osobitnú skupinu, ktorá sa pravidelne stretávala s cieľom vymieňať si osvedčené postupy a zlepšiť dostupné metodické usmernenie k týmto ukazovateľom. Zlepšenia údajov o stavebníctve sa podporili aj prostredníctvom finančnej pomoci, ktorú Eurostat poskytol národným štatistickým úradom.

V reakcii na globálnu finančnú krízu bol v roku 2010 zriadený Európsky výbor pre systémové riziká (ESRB), ktorý mal dohliadať nad finančným systémom EÚ a zabrániť systémovým rizikám. ESRB v rámci svojho mandátu vydáva varovania a odporúčania. Eurostat na základe odporúčaní ESRB/2016/14 a ESRB/2019/3 pracoval na vývoji ukazovateľov týkajúcich sa komerčných nehnuteľností; v tejto súvislosti sa krátkodobá štatistika zamerala na ukazovatele týkajúce sa začatia výstavby, dokončenia výstavby a miery voľných pracovných miest. Na vývoj týchto nových štatistických ukazovateľov sa využili osobitné skupiny expertov z členský štátov a granty na podporu metodickej práce.

Eurostat a národné štatistické úrady zaviedli v roku 2018 v súlade s článkom 11 nariadenia Rady (ES) č. 1165/98 nové váhy pre agregáciu indexov krátkodobej štatistiky s bázickým rokom 2015.

3.Rozsah pôsobnosti nariadenia o STS a súlad s ním

Eurostat monitoruje súlad členských štátov s nariadením o STS z hľadiska včasnosti a úplnosti. Dvakrát ročne sa vypočíta komplexné skóre súladu za každú krajinu a za každý ukazovateľ. Výsledky monitorovania vo všeobecnosti svedčia o vysokej miere súladu s nariadením. K 1. aprílu 2020 bolo priemerné skóre za EÚ-27 na úrovni 9,7 (z 10), pričom veľký počet členských štátov je plne v súlade. Kvalita údajov STS sa zisťuje na základe rôznych aspektov kvality uvedených v Kódexe postupov pre európsku štatistiku.

3.1.Presnosť, spoľahlivosť, koherentnosť a porovnateľnosť

Nariadením Komisie (ES) č. 1503/2006 sa v krátkodobej štatistike zaviedli spoločné definície na zaistenie koherentnosti a porovnateľnosti údajov. Eurostat a národné štatistické úrady úzko spolupracujú s cieľom zabezpečiť a ďalej zlepšovať vysokú presnosť, spoľahlivosť a koherentnosť ukazovateľov krátkodobej štatistiky. Metodický rámec vytvorený nariadením o STS sa neustále zlepšuje v konzultácii s technickými expertmi a osobitnými tematickými skupinami.

Napriek jednotným definíciám však nemusia byť prístupy k zostavovaniu štatistických údajov v jednotlivých členských štátoch identické. V súlade so zásadou subsidiarity a s cieľom zohľadniť rozdiely medzi jednotlivými členskými štátmi, napríklad pokiaľ ide o veľkosť, hospodársku štruktúru a dostupnosť administratívnych údajov, nariadenie o STS ponecháva rozhodnutie o najúčinnejších a najefektívnejších spôsoboch zberu a spracovania údajov na členské štáty.

Eurostat spolupracuje aj s ďalšími medzinárodnými organizáciami s cieľom zlepšiť porovnateľnosť údajov a metodiky mimo Európskej únie.

3.2.Včasnosť a časová presnosť

Krátkodobá štatistika patrí medzi prvé oficiálne údaje, ktoré vypovedajú o najnovšom ekonomickom vývoji. Preto sa v nariadení o STS stanovujú veľmi krátke lehoty na zasielanie národných údajov Eurostatu. V tabuľke 2 sú uvedené lehoty na zasielanie údajov Eurostatu (tretí stĺpec) a cieľové dátumy stanovené Hospodárskym a finančným výborom v jeho správe o požiadavkách na informácie v európskej menovej únii. V poslednom stĺpci sú uvedené aktuálne lehoty na zverejňovanie (napr. tematické tlačové správy a zverejňovanie v online databázach).

Včasnosť krátkodobej štatistiky možno vo všeobecnosti označiť ako veľmi dobrú. K oneskoreniam dochádza zväčša iba vtedy, keď cieľový dátum zaslania pripadá na víkend alebo štátny sviatok.

Vďaka kalendáru tlačových správ na webových stránkach Eurostatu sú používatelia informovaní o dátume zverejnenia tlačových správ v dostatočnom predstihu. V posledných rokoch sa dodržali všetky termíny uvedené v kalendári.

Tabuľka 2: Včasnosť – počet dní od skončenia referenčného obdobiaa) po lehotu na zaslanie podľa nariadenia STS, lehota na zaslanie podľa cieľa Hospodárskeho a finančného výboru a skutočné zverejnenie agregátov za eurozónu (2020)

Ukazovateľ Periodicita Termíny podľa nariadenia o STS b) Ciele Hospodárskeho a finančného výboru na rok 2020 c) Zverejnenie úhrnov za eurozónu d) Priemyselná výroba mesačne 40 40 47 Produkčné ceny v priemysle na domácom trhu mesačne 35 35 33 Dovozné ceny v priemysle mesačne 45 45 37 Produkcia v stavebníctve mesačne 45 45 50 Stavebné povolenia štvrťročne 90 90 92 Tržby v maloobchode mesačne 30 30 34 Tržby v (ostatných) službách štvrťročne 60 60 64 Produkčné ceny v službách štvrťročne 90 90 92

a) Referenčné obdobie je časové obdobie, za ktoré sa štatistické výsledky zbierajú alebo vypočítavajú, a na ktoré sa uvedené hodnoty teda vzťahujú. V prípade STS je to buď mesiac, alebo štvrťrok.

b) Lehoty na zasielanie údajov Eurostatu podľa nariadenia o krátkodobej štatistike; pre menšie krajiny sa môžu uplatňovať dlhšie lehoty.

c) Ciele stanovené v správe Hospodárskeho a finančného výboru o stave informačných požiadaviek v HMÚ z roku 2020 (2020 Status Report on information requirements on EMU).

d) Počet dní od skončenia referenčného obdobia po zverejnenie (napr. tlačová správa, zverejnenie údajov).

3.3.Revízie ukazovateľov krátkodobej štatistiky